องค์การอวกาศญี่ปุ่น มีแผนการสร้างสถานีผลิตกระแสไฟฟ้า พลังงานแสงอาทิตย์
มีรายงานว่า องค์การอวกาศของญี่ปุ่นกำลังมีแผนการ ที่จะสร้างสถานีผลิตกระแสไฟฟ้าพลังงานแสงอาทิตย์ในอวกาศในเวลา 20 ปีข้างหน้า ด้วยความหวังว
เมื่อเร็วๆ นี้องค์การสำรวจอวกาศของญี่ปุ่น ประกาศแผนการที่จะสร้างสถานีผลิตกระแสไฟฟ้าพลังงานแสงอาทิตย์ในวงโคจรนอกชั้นบรรยากาศของโลกฟังแล้วอาจเหมือนนิยายวิทยาศาสตร์ แต่องค์การอวกาศญี่ปุ่นตั้งใจทำจริง รัฐบาลญี่ปุ่นเพิ่งเลือกกลุ่มบริษัทและคณะนักวิจัยที่จะมาทำงานในโครงการมูลค่า 21,000ล้านดอลล่าร์นี้ให้สามารถผลิตพลังงงานสะอาดได้อย่างไม่จำกัดโดยตั้งเป้าหมายไว้ว่าจะให้ความฝันนี้เป็นจริงขึ้นมาเริ่มงานได้ภายในปีพุทธศักราช2573 หรือในอีกราว 20 ปีข้างหน้า การที่ญี่ปุ่นมีแหล่งทรัพยากรพลังงานน้อยและต้องอาศัยน้ำมันเชื้อเพลิงนำเข้าจากต่างประเทศอย่างมาก ญี่ปุ่นซึ่งเป็นผู้นำรายหนึ่งในการทำงานด้านพลังงานแสงอาทิตย์ และพลังงานยั่งยืนแบบอื่นๆและปีนี้ญี่ปุ่นก็ตั้งเป้าหมายใหญ่ไว้ ในเรื่องการลดการก่อให้เกิดก๊าซเรือนกระจกด้วยแต่แผนการที่ห้าวหาญที่สุดนั้น คือระบบการผลิตกระแสไฟฟ้าจากพลังแสงอาทิตย์ในอวกาศดังที่กล่าวมา ระบบดังกล่าวจะมีจานหรือแผงรับแสงอาทิตย์ขนาดยักษ์เป็นเนื้อที่หลายตารางกิโลเมตร อยู่ในวงโคจรสถิตย์นอกชั้นบรรยากาศที่หุ้มห่อโลกออกไปและส่งกระแสไฟฟ้ากลับมายังโลกโดยการใช้ลำแสงเลเซอร์หรือคลื่นไมโครเวฟ นักวิทยาศาสตร์อธิบายว่าเซลรับแสงอาทิตย์ในอวกาศจะสามารถเก็บพลังงานจากแสงอาทิตย์ไว้ได้มาก หรือเข้มขันกว่าการรับบนโลกราว5 เท่า นักวิจัยที่ Mitsubishi Heavy Industries กล่าวว่าด้วยเหตุที่พลังงานแสงอาทิตย์เป็นพลังงานสะอาดและเป็นแหล่งพลังงานที่ใช้ไม่รู้จักหมดจึงเชื่อว่ระบบนี้จะสามารถช่วยแก้ปัญหาการขาดแคลนพลังงานและลดการก่อให้เกิดก๊าซเรือนกระจกที่นักวิทยาศาสตร์เชื่อว่าทำให้เกิดสภาพโลกร้อนได้ ความท้าทายยากลำบากซึ่งรวมทั้งการขนส่งลำเลียงวัสดุก่อสร้างขึ้นไปในอวกาศนั้นอาจดูเป็นเรื่องใหญ่โตมโหฬารยิ่ง แต่ญี่ปุ่นเริ่มดำเนินงานโครงการนี้มาตั้งแต่ปี2541 หรือกว่า 10 ปีมาแล้วและในเดือนที่ผ่านมา กระทรวงเศรษฐการและการพานิชย์กับกระทรวงวิทยาศาสตร์ของญี่ปุ่นก็ได้ดำเนินงานก้าวไปอีกขั้นหนึ่งโดยเลือกบริษัทไฮเท็คยักษ์ใหญ่ของญี่ปุ่นหลายบริษัทมาร่วมโครงการ โดยจัดตั้งเป็นสถาบันวิจัยขึ้นมาคือสถาบัน The Institute for Unmanned Space Experiment Free Flyer ซึ่งมีบริษัทมิทสุบิชิอีเล็กทริค NECฟูจิตสึ และ Sharp รวมอยู่ด้วย การดำเนินงานขั้นต่อไปก็คือในราวปี 2563 หรืออีกราว 10 ปีจากนี้จะมีการส่งโครงสร้างแผงรับแสงอาทิตย์ขนาดใหญ่ที่มีความยืดหยุ่น ขึ้นไปทดลองผลิตกระแสไฟฟ้าขีดความสามารถ10 เมกะวัต ตามด้วยต้นแบบระบบที่มีขีดความสามารถ 250 เมกะวัตและในที่สุดจะเริ่มโครงการเต็มที่ขีดความสามารถ 1 กิกกะวัต หรือ หนึ่งพันล้านวัตซึ่งพอๆ กับขีดความสามารถของโรงไฟฟ้าปรมาณูขนาดกลาง ตามเป้าหมายในปี 2573 ซึ่งคาดว่าจะผลิตกระแสไฟฟ้าได้ด้วยค่าใช้จ่ายที่ถูกกว่าที่ญี่ปุ่นจ่ายอยู่ในปัจจุบัน6 เท่า